Laszlo Dioszegi anunță probleme în lot înaintea duelului cu Rapid: ”Abia dacă avem 15-16 jucători”
Sepsi a învins Farul Constanța, scor 4-1, iar covăsnenii ocupă locul 5 în clasament, cel puțin temporar.
Gruparea covăsneană poate păstra poziția ocupată în urma meciului din etapa următoare.
Cu toate acestea, Laszlo Dioszegi susține că echipa sa are probleme din cauza accidentărilor suferite de jucători.
Astfel, finanțatorul a precizat că doar 15-16 jucători sunt disponibili, în prezent, pentru partida cu Rapid.
„Noi avem probleme mult mai mari. Avem foarte mulți jucători accidentați. Pentru meciul cu Rapid abia dacă avem 15-16 jucători, cu tot cu juniorii. Dar vom juca acasă, e ultimul meci în fața suporterilor noștri din sezonul 2023/2024, deci sper că va fi stadionul plin.
Normal că vrem să câștigăm. Dacă Rapid pierde la Cluj sau face egal, iar noi batem Rapid, atunci locul 5 e asigurat”, a spus Laszlo Dioszegi, pentru PRO TV și Sport.ro.